Ministru kabineta noteikumu projekta **„Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām””** sākotnējās ietekmes novērtējuma ziņojums **(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta mērķis ir harmonizēt Sociālo pakalpojumu un sociālās palīdzības likumā noteiktos sociālās palīdzības pabalstu veidus ar izdevumu uzskaiti atbilstoši ekonomiskajām kategorijām, lai nodrošinātu budžeta izpildes analīzi, statistiskās informācijas sistematizēšanu, apkopošanu un analīzi.Ministru kabineta noteikumi stājas spēkā 2021.gada 1.aprīlī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts sagatavots:* pēc Labklājības ministrijas iniciatīvas, un atbilstoši 2020.gada 24.novembrī paņemtajiem grozījumiem Sociālo pakalpojumu un sociālās palīdzības likumā (turpmāk – likums), kas stājās spēkā 2021.gada 1.janvārī, ar atsevišķo normu spēka stāšanos 2021.gada 1.aprīlī;
* Pēc Finanšu ministrijas iniciatīvas, lai precizētu atsevišķu kodu skaidrojumus, veicinot korektu klasifikācijas piemērošanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 24.novembrī tika pieņemti grozījumi likumā, kas stājās spēkā 2021.gada 1.janvārī (ar atsevišķo normu spēka stāšanos 2021.gada 1.aprīlī), un paredz būtiskas izmaiņas sociālās palīdzības sistēmā. Likuma “Grozījumi Sociālo pakalpojumu un sociālās palīdzības likumā” (Nr.824/Lp13) anotācijā bija identificēta nepieciešamība veikt grozījumus Ministru kabineta 2005.gada 27.decembra noteikumos Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”, lai harmonizētu likumā noteiktos sociālās palīdzības pabalstu veidus ar izdevumu uzskaiti atbilstoši ekonomiskajām kategorijām, lai nodrošinātu budžeta izpildes analīzi, statistiskās informācijas sistematizēšanu, apkopošanu un analīzi.Harmonizējot klasifikācijas kodu redakcijas ar likuma normām, tiek svītroti kodi 6253 “Pabalsti ēdināšanai naudā” un 6350 “Pabalsts garantētā minimālā ienākumu līmeņa nodrošināšanai natūrā”, jo garantētā minimālā ienākuma (turpmāk – GMI) pabalsts tiks izmaksāts naudā, saskaņā ar likuma 37.pantu.Saskaņā ar grozījumiem likumā ir precizēti atsevišķi 6000 koda apakškodu nosaukumi un skaidrojumi, kā arī papildināts skaidrojums kodam 2363 “Ēdināšanas izdevumi”. Ņemot vērā izraisījušos diskusiju starp Labklājības ministriju, Latvijas Pašvaldību savienību un Finanšu ministriju par turpmāko kodu piemērošanu dažāda veida ēdināšanas izdevumiem, tika panākta vienošanās par šādu pusēm savstarpēji pieņemamu variantu, no kā attiecīgi izriet veiktie precizējumi kodos un to skaidrojumos:Ēdināšana skolās un bērnudārzos bez materiālā novērtējuma (finansēt var gan valsts, gan pašvaldība) tiek uzskaitīta kodā 2363 “Ēdināšanas izdevumi”.Ēdināšana skolās tikai ar materiālo novērtējumu tiek uzskaitīta kodā 6322 “Pabalsti ēdināšanai natūrā”. Ēdināšana skolās un pirmsskolas izglītības iestādēs daudzbērnu ģimenēm saskaņā ar Bērnu tiesību aizsardzības likumu (bez materiālā novērtējuma) tiek uzskaitīta jaunizveidotajā kodā 6390 “Pārējie klasifikācijā neminētie no valsts un pašvaldību budžeta veiktie maksājumi iedzīvotājiem natūrā” (ja tā tiek nodrošināta natūrā) vai kodā 6299 “Pārējie klasifikācijā neminētie no valsts un pašvaldību budžeta veiktie maksājumi iedzīvotājiem naudā” (ja tā tiek nodrošināta naudas izteiksmē).Ēdināšana (gan skolēniem, gan citām iedzīvotāju grupām) ar materiālo novērtējumu tiek uzskaitīta kodā 6322 “Pabalsti ēdināšanai natūrā” (ja tā tiek nodrošināta natūrā) un 6259 “Pārējā sociālā palīdzība naudā” (ja tā tiek nodrošināta naudas izteiksmē).Ēdināšana mājās aprūpējamiem tiek uzskaitīta kodā 6411 “Samaksa par aprūpi mājās”.Klientu ēdināšanas izdevumus (arī tad, ja vienlaikus tiek ēdināti institūcijas darbinieki) valsts vai pašvaldības dibināto sociālo pakalpojumu sniedzēju institūcijās uzskaita kodā 2363 “Ēdināšanas izdevumi”, neatkarīgi no tā vai ēdināšana tiek iepirkta kā ārpakalpojums, vai institūcija to nodrošina pati.Savukārt izdevumus par ēdināšanu zupas virtuvēs un pārtikas talonus bez materiālā novērtējuma uzskaita kodā 6421 “Izdevumi par piešķīrumiem iedzīvotājiem natūrā brīvprātīgo iniciatīvu izpildei”. Tāpat tiek izveidots jauns kods 6390 “Pārējie klasifikācijā neminētie no valsts un pašvaldību budžeta veiktie maksājumi iedzīvotājiem natūrā”, kurā uzskaitīs no valsts un pašvaldību budžeta līdzekļiem saskaņā ar likumiem, Ministru kabineta noteikumiem, kontroles institūciju lēmumiem un citiem normatīvajiem dokumentiem veiktos piešķīrumus iedzīvotājiem, kuri nav minēti citos koda 6300 apakškodos. Pašvaldības sniegto atbalstu daudzbērnu ģimenēm (tai skaitā piešķīrumi, kas saistīti ar mājokļa apmaksu, izglītību, ēdināšanu un citiem mērķiem, nevērtējot materiālo situāciju) atbilstoši Bērnu tiesību aizsardzības likumam. Tiek veikts tehnisks precizējums koda 7000 “Transferti, uzturēšanas izdevumu transferti, pašu resursu maksājumi, starptautiskā sadarbība” skaidrojumā un dzēsts otrās rindkopas teikums “Kodā uzskaita arī normatīvajos aktos paredzētos pašvaldību savstarpējos maksājumus, piemēram, par sniegto sociālo palīdzību vai pirktajiem sociālajiem pakalpojumiem iedzīvotājiem”. Sociālo pakalpojumu apmaksas mehānisms, kā tas atrunāts  MK 2003.gada 27.maija noteikumos Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta”, atbilst nevis normatīvajos aktos noteiktajiem iestāžu savstarpējiem norēķiniem, bet gan situācijai, kad pašvaldība apmaksā maksas pakalpojumu, ko klients pats nav varējis apmaksāt, un atbilst 7000 koda skaidrojumā minētajam “Pie transfertu grupas kodiem nav pieskaitāmi maksājumi, ko valsts un pašvaldību budžeta iestādes, valsts budžeta daļēji finansētas atvasinātās publiskās personas un budžeta nefinansētas iestādes veic, savstarpēji norēķinoties par sniegtajiem pakalpojumiem.” Līdz ar to skaidrojums ar piemēru par sociālo palīdzību un sociālajiem pakalpojumiem var radīt dažādas interpretācijas no normatīvo aktu lietotāju puses, un tas tiek izslēgts. Klasificējot darījumu, ir jāizvērtē tā būtība, to regulējošie normatīvie akti un tajos aprakstītie finansēšanas procesu aspekti (piemēram, izvērtējot MK 28.06.16. noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” aprakstīto norēķinu kārtību, tas atbilst transfertam). |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, Latvijas Pašvaldību savienība.  |
| 4. | Cita informācija | Par dažādu ēdināšanas izdevumu attiecināšanu Latvijas Pašvaldību savienība organizēja attālināto tikšanos 2021.gada 15.janvārī, iesaistot LM, FM un vairākas pašvaldības, un šīs diskusijas rezultāti tika izmantoti risinājuma formulēšanai par izdevumu atbilstošāku uzskaiti.Savukārt sakarā ar precizējumiem 7000 koda skaidrojumā, pašvaldībām, kas atbilstoši MK 2003.gada 27.maija noteikumiem Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” veiktos maksājumus par sociālas aprūpes pakalpojumiem līdz šim plānoja transfertu izdevumos (un atbilstoši transfertu ieņēmumos) būs jāveic precizējumi apstiprinātajos budžetos, turpmāk klasificējot tos kā izdevumus par pašvaldības pirktiem sociāliem pakalpojumiem iedzīvotājiem un atbilstosi maksas pakalpojumu ieņēmumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību budžeta iestādes, kas veic atbilstošos izdevumus pēc izdevumu ekonomiskās klasifikācijas un saņem ieņēmumus . |
|  2. |  Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros.  |
|  3. |  Administratīvo izmaksu monetārs novērtējums | Projekts neradīs papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
|  5. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta Finanšu ministrijas tīmekļa vietnē [www.fm.gov.lv](http://www.fm.gov.lv) sadaļā "Sabiedrības līdzdalība" – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstiski sniedzot viedokļus par projektu.  |
| 2. | Sabiedrības līdzdalība projekta izstrādē | Uzziņa par noteikumu projekta izstrādi 2021.gada 16.februārī publicēta Finanšu ministrijas tīmekļa vietnē [MK noteikumu projekts „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām”” | Finanšu ministrija (fm.gov.lv)](https://www.fm.gov.lv/lv/mk-noteikumu-projekts-grozijumi-ministru-kabineta-2005gada-27decembra-noteikumos-nr1031-noteikumi-par-budzetu-izdevumu-klasifikaciju-atbilstosi-ekonomiskajam-kategorijam) un Valsts Kancelejas tīmekļvietnē [Ministru kabineta diskusiju dokumenti | Ministru kabinets (mk.gov.lv)](https://www.mk.gov.lv/lv/ministru-kabineta-diskusiju-dokumenti).Viedokļus varēja sniegt līdz 2021. gada 4.martam. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti.  |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā "Latvijas Vēstnesis" un normatīvo aktu datu bāzē www.likumi.lv. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts un pašvaldību budžeta iestādes, kas veic atbilstošos izdevumus pēc izdevumu ekonomiskās klasifikācijas (un saņem transferta ieņēmumus), un Labklājības ministrija, kas veic attiecīgo izdevumu analīzi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta izpildei nav nepieciešama jaunu institūciju izveide, esošo institūciju likvidācija vai reorganizācija.Projekts tiks realizēts esošo cilvēkresursu un finanšu līdzekļu ietvaros. |
| 3. | Cita informācija | Pēc noteikumu stāšanās spēkā sava budžeta ietvaros FM kodu izmaiņas būs nepieciešams ievadīt informācijas sistēmā SAP un pašvaldībām izmaiņas būs jānodrošina savās informācijas sistēmās.Tiesiskais regulējums rada nepieciešamību precizēt budžeta izdevumu uzskaites ekonomiskās kategorijas pašvaldību un Valsts kases informācijas sistēmās. Izmaiņas tiek nodrošinātas esošā finansējuma ietvaros. |

Finanšu ministrs J.Reirs

Liepiņa 67095455

Inga.Liepina@fm.gov.lv